Държавен вестник, бр. 106, 2005 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  106
Чл. 26. Изпълнителите на медицинска или
стоматологична помощ се задължават да:
1. осигуряват договорената медицинска или
стоматологична помощ и изпълняват правила-
та за добра медицинска практика съгласно ус-
ловията на НРД;
2. предоставят медицинска или стоматоло-
гична помощ по вид и обем, съответстваща на
договорената;
3. предписват лекарства, заплащани напъл-
но или частично от НЗОК, с изключение на
изпълнителите на болнична медицинска и бол-
нична стоматологична помощ;
4. предписват лекарства, медицински изде-
лия и диетични храни за специални медицинс-
ки цели по вид и количества, съобразени с изис-
кванията на НРД и други действащи норматив-
ни актове;
5. не изискват плащане или доплащане от
осигуреното лице за дейност, която според до-
говора се заплаща изцяло от НЗОК, извън пред-
видената в договора сума, с изключение на кон-
сумативи за определени клинични пътеки, в
които изрично е посочено, както и случаите на
договорено в НРД доплащане за стоматологич-
ни дейности;
6. предоставят задължително изискваната от
НЗОК информация в срокове, структура и фор-
мат, посочени в договора;
7. осигуряват на длъжностните лица на РЗОК
и НЗОК достъп до документи, свързани с отчи-
тането на извършените дейности, по начин,
незатрудняващ работата на ИМП и ИСП;
8. не разпространяват данни, свързани с лич-
ността на ЗЗОЛ, станали им известни при или
по повод оказване на медицинска или стомато-
логична помощ, освен в случаите, предвидени
със закон;
9. предоставят на пациента ясна и достъпна
информация за здравословното му състояние и
методите за евентуалното му лечение.
Г л а в а  д е в е т а
КАЧЕСТВО НА МЕДИЦИНСКАТА И
СТОМАТОЛОГИЧНАТА ПОМОЩ
Чл. 27. Страните по договора извършват
системно и планирано оценяване, мониторира-
не, контрол и непрекъснато подобряване на
качеството на медицинските и стоматологич-
ните услуги, с което се осигурява равенство в
достъпа, ефективността и сигурността на дого-
ворените медицински и стоматологични услу-
ги и повишаване на удовлетвореността на паци-
ентите.
Чл. 28. (1) Оценката на качеството на оказа-
ната помощ от изпълнителите на медицинска и
стоматологична помощ се извършва от дирек-
тора на съответната РЗОК съгласно система за
оценка на качеството по методика, разработе-
на от НЗОК, БЛС и ССБ, включваща специ-
фичните индикатори, посочени в приложение
№ 3 “Специфични индикатори за качество”.
(2) Специфичните индикатори се актуали-
зират в съответствие с правилата за добра ме-
дицинска практика след приемането им по пред-
видения в закона ред.
(3) Оценката на качеството се извършва
веднъж годишно, има информативен характер
и служи и за самооценка на ИМП.
Г л а в а  д е с е т а
ДОКУМЕНТАЦИЯ И ДОКУМЕНТООБОРОТ
Чл. 29. (1) Здравната документация по НРД
включва:
1. първични медицински документи съглас-
но приложение № 4 “Първични медицински
документи”;
2. медицински документи на МЗ, утвърдени
по съответния ред.
(2) Отчетната документация по НРД
включва:
1. здравната документация по ал. 1, т. 1;
2. финансови документи съгласно приложе-
ние № 5 “Финансови документи”;
3. регистри по приложение № 6 “Дейности
на ОПЛ по програми “Детско здравеопзаване”,
“Майчино здравеопазване”, имунопрофилакти-
ка и профилактични прегледи на ЗЗОЛ над 18
години”; приложение № 7 “Дейности на лека-
рите-специалисти по “Детски-болести” по прог-
рама “Детско здравеопазване”, на лекар-специ-
алист по “Акушерство и гинекология и репро-
дуктивна медицина” по програма “Майчино
здравеопазване” и на лекари-специалисти по
профилактика на ЗЗОЛ от рискови групи”; при-
ложение № 8 “Пакет дейности и изследвания
на ЗЗОЛ, диспансеризирани от ОПЛ” и прило-
жение № 9 “Пакет дейности и изследвания, дис-
пансеризирани от лекар-специалист”—за изпъл-
нители на извънболнична медицинска помощ.
(3) С документите по ал. 2 се отчита и запла-
ща извършената дейност по договора с НЗОК.
Чл. 30. (1) Документацията и документоо-
боротът за ИМП се уреждат в специалната част
на НРД, дял първи “Медицинска помощ”.
(2) Документацията и документооборотът
за ИСП се уреждат в специалната част на НРД,
дял втори “Стоматологична помощ”.
Г л а в а  е д и н а д е с е т а
ЛЕКАРСТВА, МЕДИЦИНСКИ ИЗДЕЛИЯ И
ДИЕТИЧНИ ХРАНИ ЗА СПЕЦИАЛНИ МЕ-
ДИЦИНСКИ ЦЕЛИ ЗА ДОМАШНО ЛЕЧЕ-
НИЕ, ЗАПЛАЩАНИ НАПЪЛНО ИЛИ ЧАС-
ТИЧНО ОТ НЗОК
Раздел I
Заболявания, за лечението на които НЗОК
напълно или частично заплаща
Чл. 31. Националната здравноосигурителна
каса заплаща напълно или частично лекарства,
медицински изделия и диетични храни за спе-
циални медицински цели за домашно лечение
на територията на страната за заболявания,
определени с наредбата по чл. 45, ал. 3 ЗЗО.